
Referat fra styremøte i Kulturalliansen 13. mai 2020



Tidspunkt:	Onsdag 13. mai 2020, kl 14:00
Sted:		Digitalt (Zoom)
Til stede:  	Karl Ole Midtbø, Kjærsti Gangsø, Tone Østerdal, Kai Roger Vatne, Joachim 
Svendsrød, Siri Relling, Åsmund Mæhle



Agenda 

Sak 30/2020	Godkjenning av innkalling og saksliste
Sak 31/2020	Godkjenning av protokoll fra møtet 16. april
Sak 32/2020	Konkretisering av arbeidsplanen
Sak 33/2020	Kartlegging av kulturlokaler
Sak 34/2020	Kulturalliansens rolle i koronakrisen
Sak 35/2020	Oppsummering fra dialogmøte med teaterfeltet
Sak 36/2020	Utredning om driftsstøtte til frivillige kulturorganisasjoner
Sak 37/2020	Dato for styremøter



Saksframlegg

Sak 30/2020	Godkjenning av innkalling og saksliste
Ingen merknad til innkalling eller saksliste.

Vedtak: Innkalling og saksliste godkjennes


Sak 31/2020	Godkjenning av protokoll fra møtet 16. april
Forslag til protokoll var utsendt og lagt i Google Disk før møtet.

Vedtak: Protokoll fra møtet 16.04.2020 godkjennes.


Sak 32/2020	Konkretisering av arbeidsplanen
Styret diskuterte hva Kulturalliansen skal gjøre i året som kommer, og hvordan arbeidet skal skje. Det er enighet om at kartlegging av kulturlokaler, utredningen om driftsstøtte til frivillige kulturorganisasjoner, rydding i tippemidler som går til kulturformål, samt dialogen med Senter for forskning på sivilsamfunn og frivillig sektor som er prioriteten i første omgang. Sistnevnte ønskes at har innlegg på årskonferansen 9. september. Det ønskes også at Mette holder webinar i juni for å presentere sine funn i utredningen om driftsstøtte. Ellers er medlemsrekrutteringen i gang.

Vedtak: Kulturalliansen sender innspill til partiprogrammet til alle partiene, med sakene vi har fokus på (kartlegging, driftsstøtte og tippemidler). Kaja og Kjærsti formulerer dette, og sender til styret for godkjenning.
Kaja hører med Mette angående webinar om utredningen om driftsstøtte (se sak 36).
Etter styreseminaret i september løftes blikket og styret tar en ny dialog på hva som skal prioriteres.


Sak 33/2020	Kartlegging av kulturlokaler
Kaja ga en oppdatering på status for kommunene. Det er nå fire kommuner som er så godt som ferdige. Kaja og Åsmund fortalte om arbeidsmøtet de hadde hvor de fikk testet hva Kulturalliansen får ut av resultatene, og viste eksempler på dette. Nå starter det spennende arbeidet med analyser og rapporter.

Vedtak: Kaja fortsetter å jobbe videre med resultatene, og med å følge opp kommunene som fortsatt arbeider med kartleggingen. Hun noterer seg også eventuelle svakheter i undersøkelsen, slik at Kulturalliansen kan forbedre den fram i tid. 


Sak 34/2020	Kulturalliansens rolle i koronakrisen
Styret diskuterte tiltak Kulturalliansen gjør og kan gjøre for medlemmene, samt hvorvidt Kulturalliansen skal ytre sine meninger til rammesettere og pressen.
· Kompensasjonsordningene: Det er positivt at myndighetene har lyttet til feltet og gjort forbedringer i deres kompensasjonsordning. Styret er likevel bekymret for minstegrensen på 25 000 kr, samt at det kun er visse inntekter som er inkludert, og mener ordningen burde være uten begrensninger og ikke rammestyrt.
Styret diskuterte også den foreslåtte kontantstøtteordningen for uunngåelige kostnader for ikke-skattepliktige virksomheter, som nok ikke blir en egen ordning. Det er mange organisasjoner som ramler utenfor ordningene. Man ser også for seg langsiktige effekter av bortfall av medlemskontingenter.
· Undersøkelsen til medlemmene om behov for skadedempende tiltak: Resultatene viser et rapportert tap på 31,6 millioner kr. Styret er skuffet over at mange medlemmer ikke svarte, og diskuterte hvor nyttige resultatene da er. Resultatene bør sorteres etter minstegrensen på tap på 25 000 kr.
· Veiledere for smitteverntiltak: Styret tok en dialog rundt veilederne som både Norsk musikkråd, NKA og Frivillighet Norge har laget. Renhold er et problem for mange, og mange lokaler tør ikke åpne opp. Her er det viktig med faktagrunnlag.

Vedtak: Styret vil sende pressemelding til NTB og politikere om kompensasjonsordningen. Åsmund formulerer tekst, og Kai Roger lager pressemelding ila uken. Alle bidrar med utsending.
Kaja/Åsmund sjekker andelen som er under grensen på 25 000 kr i resultatene fra medlemsundersøkelsen, så tar styret en ny vurdering deretter.


Sak 35/2020	Oppsummering fra dialogmøte med teaterfeltet
Kjærsti, Kai Roger og Kaja hadde 5. mai et dialogmøte med amatørteaterfeltet for å samsnakke med dem, i og med at feltet ikke har en egen paraply. De konkluderte med at det var fint å samles og prate om felles utfordringer. Det var likevel ingen som var spesielt lysten på medlemskap i Kulturalliansen, så man ser ikke behov for å endre kriteriene for medlemskap. Det følges mulig opp med et uformelt møte over sommeren, dersom det er interesse for det.

Vedtak: Styret tar informasjonen fra møtet til orientering.


Sak 36/2020	Utredning om driftsstøtte til frivillige kulturorganisasjoner
Mette er ferdig med sin utredning, denne ligger i Google Disk. Styret diskuterte muligheten for at hun holder et webinar i juni for å presentere funnene.

Vedtak: Styret ønsker et webinar, Kaja spør Mette om 11. juni kan være en aktuell dag for dette.


Sak 37/2020	Dato for styremøter
Vedtak:
· Uke 24: Styremøte samme dag som et evt webinar 11. juni
· Uke 36: Styreseminar i Vågå 2.-3. september
· Uke 41: Ministyremøte om statsbudsjettet 8. oktober kl 09:00
· Uke 43: Styremøte 22. oktober kl 10:00-12:30
· Uke 47: Styremøte 19. november 10:00-12:30

